open-index/open-wikipedia-markdown huggingface dataset:
27 d'aprile

U **27 d'aprile** hè u 117u ghjornu di l'annu (u 118u sì hè bisestile) in u calendariu gregurianu. Restanu 248 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santa **Zita**.

Zita hè nata in Toscana in u 1218.

I genitori travagliavanu a terra à e porte di Lucca. Chjuca chjuca, Zita andava in cità à vende legumi è frutta. Era tantu graziosa chì, sempre, vultava in casa cù a panera viota.

I Fatinelli, chì li cumpravanu roba, a volsenu cum'è serva. Hè entrata in issa famiglia à l'età di 12 anni, è ci hè stata sinu à a morte, à l'età di 64 anni.

Ogni matina, Zita si alzava una ora nanzu à l'altre serve per andà à a messa. Dighjunava per dà appena di nutritura à i poveri. In a so camera, ricevia donne abbandunate è li lasciava u so lettu mentre ch'ella durmia in terra.

L'altri servi eranu ghjelosi è, aspessu, ne dicianu male. Ella accettava tuttu è perdunava sempre.

Hè morta u 27 aprile 1282, dopu à cinque ghjorni di suffrenze atroce suppurtate cù serenità.

Tanta ghjente andava à pregà nantu à a so tomba chì, quattru anni dopu, u vescu di Lucca dumandò à u papa di santificalla, ma ùn hè stata canunizata chè 410 anni dopu, in u 1696. Da un pezzu, a festighjavanu cum'è santa in tutta l'Europa.

Zita hè a santa patrona di a cità di Lucca.

Etimolugia: da u cugnome "Zita" (zitella, figlia, è ancu fidanzata, piccula sposa) o da u lat. "cita" (rapida, veloce).

Nomi: Cita, Sita, Sitta, Zita, Zite, Zitella, Zitta, Zyte.

Prutezzione: servi.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
28 d'aprile

U **28 d'aprile** hè u 118u ghjornu di l'annu (u 119u sì hè bisestile) in u calendariu gregurianu. Restanu 247 ghjorni à a fine di l'annu.

## Avenimenti

### In Corsica

## Nascite
* 1928 - Yves Klein, artistu francese
* 1988 - Emma Hewitt, cantante australiana

## Morti

## Celebrazioni

### Santi
Santu **Vitale** è **Santa Valeria**. Santu **Petru Maria**.

Vitale era magistratu in Ravenna à i primi tempi di u cristianisimu, forse à u seculu terzu. Valeria era a moglia. Tandu, i cristiani devianu piattassi per pregà è celebrà e messe in l'onore di Ghjesù.

Vitale fù dinunciatu da un prete di u cultu paganu di u diu Appollu. U messenu in fondu di una cisterna è li lamponu petre addossu. Hè mortu pianu pianu, stuffulatu. Dicenu chì, quand'ellu spirava, intesenu e stride. Era u prete chì l'avia dinunciatu chì suffria pene murtale.

Valeria piense u maritu è partì da Ravenna per stabilissi in Milanu. Un ghjornu, in carrughju, a so calescia fù arrestata da un attruppamentu. Eranu quelli chì aduravanu è festighjavanu u diu di e fureste, Silvanu. Anu ricunnusciutu a veduva di Vitale, l'anu battuta, l'anu tantu straziata è ferita, chì u lindumane era morta.

Etimolugia: da a casata latina "Vitalis", da "vita" [sopranaturale]. Per Valeria, V. Valeriu (9 dicembre).

Casate: Vitali, Vitani.

Petru Maria Chanel era un missiunariu natu in u 1803, à Cuet, dipartimentu di l'Ain. Era prete di a piccula parochja di Crozet quand'ellu decise di fassi frate maristu, issi frati bianchi cunsacrati à a Vergine Maria, è di parte per una missione d'evangelizazione.

L'anu mandatu in l'isula melanesiana di Futtuna. Oghje, issa isula, è l'archipelagu di Wallis, formanu un territoriu francese oltremare. Tandu, Futtuna avia un millaiu d'abitanti è ghjera guvernata da u rè Niulicchì.

Subitu, Petru Maria hè statu ben accoltu da u rè è u so cunsigliu ma, cum'ellu insistia per cunverteli à a religione cristiana, l'anu dettu di andassine è, cum'ellu ricusava di parte, l'anu tombu à bastunate. Era u 28 aprile di l'annu 1841. Petru Maria avia 38 anni.

Etimolugia: V. Petru (29 ghjugnu).https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
29 d'aprile

U **29 d'aprile** hè u 119u ghjornu di l'annu (u 120u sì hè bisestile) in u calendariu gregurianu. Restanu 246 ghjorni à a fine di l'annu.

## Avenimenti

### In Corsica

## Nascite
1932: Frank Auerbach, pittore britannicu

## Morti
1995 : Stefanu Gallo, militanti di a LLN

## Celebrazioni

### Santi
Santa **Catalina di Siena**.

Catalina era nata in Siena in u 1347. Si era fatta sora di San Dumenicu è avia principiatu per campà rinchjusa. A' 20 anni hà ripigliatu una vita nurmale è ghjè diventata celebre in pocu tempu. Una scorta di ghjente a seguitava dapertuttu: giovani signori è vechji marcanti, preti è avucati, artisti è suldati. I chjamavanu i Caterinati.

A' Catalina, ugnunu a tenia caru per via di a so manera di vive alegra è santa. Ma a so celebrità a deve à a so azzione pulitica. Hà fattu stancià e guerre civile è stabilitu a pace trà i citatini chì si battianu. E' po, hà fattu rivene in Roma u papa chì ghjera in Avignone.

In u 1377, i papa eranu in Avignone da 66 anni. Catalina avia 3O anni. U 13 ghjugnu, accumpagnata da 28 Caterinati, parte è và à truvà à Gregoriu XI (u Francese Pierre Roger), papa da quattru anni, è u cunvince di venesine cun ella in Roma. U 13 uttobre, partenu. Ghjunti in Genuva, Gregoriu vulia vultà. Catalina u forza à cuntinuvà a so strada.

Gregoriu XI more in Roma u 27 marzu 1378. Per succedeli, i cardinali ùn si sentenu . Certi eleghjenu à Bartulumeu Prignani di Napuli (Urbanu Sestu), d'altri à Robert de Genevois (Clemente Settimu). A Chjesa si trova cù dui papa, unu in Roma, l'altru in Avignone. Era natu u Gran Scisimu d'Occidente chì durerà 39 anni. U papa di Roma avia cun ellu l'Alemagna, l'Italia, l'Ungheria, l'Inghilterra è i paesi Scandinavi; u papa d'Avignone avia a Francia, a Scozia è a Castiglia.

Catalina hè morta u 29 aprile 1380 in Roma, duv'ella si ne stava accantu à Urbanu Sestu. Avia 33 anni. Nanzu di more, avia scrittu u famosu "Dialogu", unu di i più belli scritti in lingua taliana.

Etimolugia: da u grecu "Ekaté" unu di i cugnomi di a dia Diana, forse da ""katharos" (puru).

Nomi: Caitlin, Catalina, Caterina, Catherine, Cathia, Cathie, Cathleen, Catriona, Kalleke, Katalin, Katarina, Kate, Katel, Katerine, Käthe, Kathlene, Katia, Katinka, Katiouchka, Katje, Katrina, Katy, Keet, Ketty, Kittie, Nine, Trina, Trine, Trinelli, Trinette, Trinke.

Paesi è cità: Italia.

Prutezzione: Catalina hè a santa patrona di quelli chì curanu i malati.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
30 d'aprile

U **30 d'aprile** hè u 120u ghjornu di l'annu (u 121u sì hè bisestile) in u calendariu gregurianu. Restanu 245 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu **Rubertu**. Santu **Piu Quintu**.

Rubertu era natu in a Sciampagna versu l'annu 1025. A' 22 anni s'era fattu frate benedittinu. Hà pruvatu à rifurmà i munasteri duv'ellu era priore o abbate, ma ùn hà micca sempre riesciutu chì i frati di l'epica eranu pocu cumbuliscitoghji.

Allora, decise di abbandunà munasteri, cunventi è abbazie è di fà u rimitu. Si ne hè andatu in a furesta di Mulismus, l'attuale Molesmes, dipartimentu di a Côte-d'Or. D'altri rimiti sò venuti à truvallu, anu fattu qualchì baracca è una chjesuccia in legname, è campavanu felici. Ma, rimiti ne ghjunghja di più in più... è po ghjunsenu i soldi. Tandu, fù erettu un bellissimu munasteru... è i frati ùn volsenu più fà nunda.

Disgustatu, Rubertu si ne và. Hè partutu cù una vintina di frati più devoti chè l'altri. Ghjunti in Burgogna, fecenu una abbazia chì ghjè diventata celebre cù u nome di Cîteaux. Custì hè nata una nova cungregazione, sempre cù San Benedettu cum'è Patrone, quella di i Cistercensi.

Rubertu ùn ebbe a cunsulazione di finisce i so ghjorni in issa cumunità chì u papa li dete l'ordine di vultà in Molesmes, duv'ellu hè mortu u 21 marzu di l'annu 1110, à l'età di 85 anni.

Etimolugia: da u germanicu "hrod" (gloria) è "bert" (spampillante).

Casate: Roberti, Ruberti.

Nomi: Bob, Bobbette, Bobbie, Bobby, Prechtel, Rab, Rabbie, Riobart, Rob, Roba, Robb, Robbert, Robbie, Robby, Robel, Röbeli, Robert, Roberta, Roberte, Robertina, Robertine, Roberto, Roberts, Robertson, Röbi, Robin, Robina, Robine, Robinette, Robinia, Robinson, Roby, Roparz, Roperz, Roppel, Roubert, Ruberta, Rubertina, Rubertu, Rupert, Ruperta, Rüpli, Ruprecht.

Piu Quintu, papa da u 1566 à u 1572, era natu in a cità liguria di Bosco è avia fattu u pasturellu avanti di diventà frate di San Dumenicu.

Cum'è papa, hà messu in pratica e decisioni di u cunciliu di Trento, finitu trè anni nanzu. Hà fattu stampà un breviariu è un missale chì anu servutu sinu à u cunciliu secondu di u Vaticanu.

Etimolugia: da u lat. "pius" (piu, divuziunosu).

Nomi: Pia, Piat, Piato, Piatus, Pie, Pio, Piu, Pius,https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
2 di maghju

U **2 di maghju** hè u 122esimu ghjornu (u 123esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1519: Leunardu da Vinci, pittore è scienziatu italianu.
* 2017: A. R. Penck, pittore tedescu.

## Celebrazione
### Feste
### I Santi
Santu **Attanasiu**.

Attanasiu era natu in Alessandria d'Egittu versu l'annu 290. Era un omu chjucu di statura, assai intelligente, un sapientone di cultura greca.

Era sempre diacunu quand'ellu accumpagnò u vescu d'Alessandria à u cunciliu di Nicea, l'annu 325, è aiutò à fà scumunicà u so cumpatriotu Ariu è à mette in sesta i dogmi di l'Incarnazione è di a Trinità.

A dutrina d'Ariu, l'Arianisimu, negava a divinità di u Verbu. Secondu a duttrina catolica, u Verbu, figliolu di Diu, era à parità cù Diu. Per l'Ariani, ùn era chè una divinità secundaria.

Quandu, in 328, Attanasiu fù fattu vescu d'Alessandria, fù persecutatu da l'Ariani, assai numerosi in Egittu è sustenuti da l'imperatori chì ùn accettavanu e cunclusioni di u cunciliu di Nicea. Ciò chì face chì, di i 45 anni ch'ellu hè statu vescu, 17 i si hà passati in esiliu: in Trevi, in Roma, o in e grotte di u desertu egizzianu.

Attanasiu hà lasciatu un'opera cunsiderevule duv'ellu fulmineghja contru à i so nimichi chì l'accusavanu d'avè tombu u vescu Arseniu. Quand'ellu hè mortu in Alessandria, u 2 maghju di l'annu 373, l'Arianisimu era sempre vivace. Un' smariscerà chè cinque anni dopu cù a morte di l'imperatore Valensiu è, soprattuttu, dopu à u cunciliu di Custantinopuli, l'annu 381.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
25 d'aprile

U **25 d'aprile** hè u 115u ghjornu di l'annu (u 116u sì hè bisestile) in u calendariu gregurianu. Restanu 250 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu **Marcu l'Evangelistu**.

Marcu hà scrittu u secondu di i Vangelli di Ghjesù Cristu. Scrivia in grecu, cù un stile semplice, pupulare. Scrivia cum'ellu parlava. Ciò ch'ellu conta, a l'avianu conta San Petru è San Paulu, ma era prisente quand'elli arrestonu à Ghjesù. Ellu, hè scappatu, lasciendu in manu à i suldati u linzolu ch'ellu avia addossu.

San Petru li dicia "O figliò!", ciò chì face pinsà chì, forse, hè ellu chì l'hà cunvertitu è battizatu.

Marcu è a mamma stavanu in Ghjerusalemme. A so casa era un locu d'adunanza di i primi cristiani. Hè custì ch'ellu si rifugiò San Petru quand'ellu escì da prigiò. Più tardi, Marcu è u capapostulu si sò scontri parechje volte. Cù San Paulu, ùn eranu micca sempre di listessu parè. Si eranu liticati andendu in l'Asia minore, è Marcu si ne era vultatu in Ghjerusalemme. Ma, quandu Paulu fù imprigiunatu in Roma, Marcu andete à vedelu, è pigliò u so postu per predicà è cunverte i pagani.

Marcu serebbi mortu versu l'annu 100, in a chjesa d'Alessandria ch'ellu avia fattu fà. L'annu 828, e so reliquie sò state purtate da Alessandria in Venezia duv'ellu hè u Santu Patrone di a cità. Hè dinù u prutettore di l'Italia.

Etimolugia: da u nome latinu "Marcus", derivatu da u nome di u diu "Marte". In Corsica, in u 1981, era à u 17esimu rangu di i nomi maschili. Era quellu di nove omi nantu à mille.

Casate: Marcellesi, Marcelli, Marcellini, Marchelli, Marchetti, Marchi, Marchiani, Marchini, Marchioni, Marcia, Marcialis, Marcianu, Marciati, Marcucci, Sammarcelli, è d'altre cumposte cum'è Marcantoni, Marcangeli, ecc.

Nomi: Celina, Céline, Célinie, Ianka, Marc, Marceau, Marcel, Marceli, Marcelia, Marcelin, Marcelina, Marcella, Marcelle, Marcellien, Marcellin, Marcellina, Marcelline, Marcellinu, Marcello, Marcellu, Marcellus, Marcelo, Marchetto, Marchettu, Marchita, Marcia, Marciana, Marciano, Marcianu, Marcie, Marcien, Marcienne, Marcile, Marcille, Marcio, Marcion, Marcionille, Marcius, Marco, Marcos, Marcu, Marculina, Marcus, Marcy, Marek, Mark, Marke, Markei, Markel, Markell, Markelline, Markian, Markoussia, Marks, Markus, Marquita, Marselis, Marsha, Martsellina, Marx, Marzel, Marzell, Marzella, Marzelline, Massia, Merk, Merkel.

Prutezzione: e bande di l'animali.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
26 d'aprile

U **26 d'aprile** hè u 116u ghjornu di l'annu (u 117u sì hè bisestile) in u calendariu gregurianu. Restanu 249 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
A Beata **Alda**.

Aldabrandesca, chjamata Alda, hè nata in Siena in u 1249, à l'epica gluriosa di a piccula republica, oghje semplice cità toscana chì si ricorda, ogni annu, u tempu di e libertà cumunali cù e famose corse di cavalli in piena cità, "Il Paglio", u 2 lugliu, in l'onore di Santa Maria di Provenzano è, u 16 agostu, in l'onore di Maria Assunta.

Alda hè stata maritata giovana à Bindo Bellanti, un omu bravu è devotu chì, cum'è ella, facia parte di a nubiltà sienese.

Veduva à 30 anni, Alda entre in una cunfraterna di donne, u Terzu Ordine di a Cungregazione di i Berettini di a Penitenza, detta Cungregazione di l'Umiliati. Si ritira qualchì annu in campagna è po volta in cità è entre à l'uspidale duv'ella cura i malati sinu à a so morte, à l'età di 60 ani, u 26 aprile 1309.

A so salma si trova in chjesa di San Tumasgiu, in Siena.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
3 di maghju

U **3 di maghju** hè u 123esimu ghjornu (u 124esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
**Invenzione di a Croce**.

L'Invenzione di a Croce hè celebrata per ricurdà u ritruvamentu di a Santa Croce, l'annu 326, per opera di Santa Lena, a mamma di l'imperatore Custantinu.

### I Santi
I Santi **Filippu** è **Ghjacumu**.

**Filippu**, l'apostulu, era di Betsaida, in Palestina, cum'è Andria è Petru. Avia almenu trè figliole. Serebbi mortu à l'età di 87 anni, versu l'annu 90. A' chì dice ch'ellu hè mortu di vechjaia, à chì dice ch'ellu hè statu crucifissatu à capu in ghjò.

In a seratinata di u Ghjovi santu, Filippu avia dettu à Ghjesù: "Signore, facci vede u Patre". Ghjesù rispose: "Quellu chì hà vistu à mè, hà vistu u Patre. Sappie chì u Patre hè bravu, misericurdiosu, è fidu cum'è mè. Per taglialla à l'accorta, diceraghju chì u Patre hè Amore".

Etimolugia: da u grec "philo" (amicu, chì tene caru) è "hippos" (cavallu).

Casate: Filipetti, Filippacci, Filippetti, Filippi, Filippini.

Nomi: Bine, Felipa, Felipe, Filia, Filiouchka, Filip, Filipa, Filipka, Filipp, Filippa, Filippina, Filippo, Filippu, FilleFippe, Fliep, Flippie, Fülop, Fulp, Lipa, Lipp, Lipperle, Lippo, Lippus, Lips, Lüppo, Phil, Philipe, Philipp, Philippa, Philippe, Philippine, Philippus, Phillie, Philp, Pilib, Pinchen, Pip, Pippa, Pippa, Pippo.

Paesi è cità: Uruguai. ìn Corsica: Aghjone

**Ghjacumu**, l'apostulu, dettu u Minore, per ùn cunfondelu cù l'altru apostulu, Ghjacumu u Maiore fattu tumbà da Erode, serebbi statu u primu vescu di Ghjerusalemme, lampatu da u pinaculu di u Tempiu, è difinitu à bastunate versu l'annu 62. U Vangellu dice ch'ellu era u figliolu d'Alfeu.

Etimolugia: da l'ebreu "ya'aqob" (favuritu da Diu).

Casate: Giacobbi, Giacobetti, Giacomelli, Giacometti, Giacomi, Giacomini, Giacomoni, Giacopetti, Zacchi (per via di l'abreviatu Giaccu)

Nomi: Bine, Cob, Cobb, Cobie, Cootje, Diego, Diegu, Ghjacuma, Ghjacumetta, Ghjacumina, Ghjacumu, Giaccobe, Giaccu, Giacobo, Giacomina, Giacomo, Giacopo, Hamish, Iacovo, Iago, Iakov, Ib, Jaak, Jaakje, Jaap, Jabikje, Jachimo, Jack, Jackaleen, Jackaline, Jackalyn, Jäckel, Jacket, Jackie, Jacky, Jacob, Jacoba, Jacobä, Jacobien, Jacobina, Jacobine, Jacobo, Jacobus, Jacolyn, Jacomus, Jacotte, Jacquelene, Jacqueline, Jacquelyn, Jacques, Jacquetta, Jacquette, Jacquine, Jacquot, Jacquotte, Jäggi, Jago, Jaime, Jake, Jakez, Jakke, Jakkie, Jakob, Jakobus, Jakoos, Jakop, Jakou, Jakovkha, Jakub, James, Jamesa, Jamesina, Jamie, Japijke, Jayme, Jékabs, Jem, Jeppe, Jim, Jimmie, Jimmy, Joggi, Keube, Köb, Koba, Kobes, Köbes, Kobus, Koeeb, Koot, Kotie, Kouig, Kuba, Santiago, Seamus, Shack, Tiago, Tjakob, Yacha, Zjak.

Paesi è cità: Urugai. In Corsica: Aghjone.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
4 di maghju

U **4 di maghju** hè u 124esimu ghjornu (u 125esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1929: Audrey Hepburn, attrice britannica-neerlandese

## Morte

## Celebrazione
### Feste
### I Santi
San **Gregoriu l'Illuminatore**

Gregoriu era un Armenu mortu versu l'annu 325 à l'età di 85 anni. U titulu d'Illuminatore u l'anu datu i so paisani per fà sapè à u mondu ch'ellu l'avia cacciati da e tenebre è guidati versu a luce di Cristu.

Cuginu è cunsiglieru di u rè di l'Armenia, issu paese di l'Asia occidentale trà u mare Neru è u mare Caspiu, Gregoriu si era fattu cristianu à l'appiattu. Quandu u so parente l'hà sappiuta, l'hà fattu mette in prigiò è u ci hà lasciatu 14 anni.

Toccu da un gattivu male, u rè u ci hà cacciatu. Gregoriu l'hà curatu, guaritu... è battizatu. Hà cunvertitu dinù a Corte reale è, pianu pianu, u paese sanu. Cusì l'Armenia fù un paese cristianu, trè quarti di seculu nanzu à l'Imperu rumanu.

Cunsacratu vescu da u metropolitu di a Cappadocia chì li dete missiunarii per aiutallu, Gregoriu pigliò pusessu di i tempii è di e richezze di l'anziana religione. Quandu e so forze caliavanu, cunsacrò u figliolu cum'è vescu supremu è si ritirò per preparassi à a morte.

A Chjesa armena, detta greguriana, ùn trigò à mettesi male cù Bisanziu è Roma, è diventò indipendente. Oghje, qualchì spatriatu ricunnosce u papa, ma tutti festighjeghjanu à San Gregoriu l'Illuminatore u quintu venneri dopu à Pasqua.

Etimolugia: da u grecu "Egregorein" (svegliu, attenti).

Casate: Gregori, Gregorj, Gregory.

Nomi: Gore, Gorius, Görres, Greagoir, Greer, Greg, Greger, Gregg, Gregh, Grégoire, Gregoor, Gregor, Grégori, Gregoria, Grégorine, Gregorio, Gregorio, Gregoriu, Grégorius, Grégory, Grels, Grigor, Grigori, Grinia, Grioghar, Griograir, Jerina,Jorina, Joris.

Nazioni: Armenia.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
6 di maghju

U **6 di maghju** hè u 126esimu ghjornu (u 127esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1880 - Ernst Ludwig Kirchner, pittore tedescu
* 1986 - Gims (Gandhi Djuna), cantadore è rapper congulese (in Kinshasa)

## Morte

## Celebrazione
### Feste
### I Santi
Santu **Evodiu**. A Beata **Prudenzia**.

Evodiu campava in a seconda medità di u primu seculu. Stava in a cità d'Antocchia chì, tandu, avia un mezu milione d'abitanti. Anziana capitale di a dinastia greca fundata in Siria da Eleuccos, un generale di Lisandru Magnu, era diventata a residenza di u legatu imperiale di Roma. Cità ricca, cù bellissimi palazzi, carrughji teghjati in marmaru, munimenti magnifichi, giardini splendidi, era a capitale di u sensualisimu è di a bellezza. A pupulazione, d'urigine greca, era pagana, ma ci era dinù una culunia di Ghjudei spatriati.

Subitu dopu à e Penticosti, l'apostuli Paulu è Barnabà ci prediconu e duttrina di Ghjesù. Pè a prima volta, i cunvertiti piglionu u nome di Cristiani. Petru fù u so primu vescu. Quand'ellu partì per Roma, fù sustituitu da Evodiu.

Prudenzia era una Milanese. Si hè fatta sora di Santu Agustinu è hà campatu 38 anni à u cunventu di Comu, nantu à e sponde di u bellissimu lagu lombardu. Hè morta in issu cunventu u 6 maghju 1492.

Etimolugia: da u lat. "prudens" (prudente).

Nomi: Prew, Prewdence, Prudence, Prudent, Prudente, Prudentia, Prudentius, Prudenz, Prudenzia, Prudie, Prudy, Prue.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
7 di maghju

U **7 di maghju** hè u 127esimu ghjornu (u 128esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Domitilla**.
A' u primu seculu dopu à Cristu, l'imperatore Nerone avia publicatu un rescrittu chì mettia à paru i Cristiani è i criminali.

Dopu à Nerone, ci fù trè imperatori di a famiglia di i Flavii: Vespasianu (69-79), Tittu (79-81) è Domizianu (81-96).

Domitilla è u maritu Clemens eranu ancu elli di i Flavii.

Sì Vespasianu è Tittu neglicentonu d'applicà u rescrittu di Nerone, Domizianu riprincipiò à persecutà i Cristiani chì ricusavanu di pagà un impositu.

Domizianu entrò in e furie quand'ellu amparò chì u cuginu carnale Flaviu Clemens, guvernatore di Roma, prutegia i Cristiani è chì a moglia, Domitilla, dava una sepultura à i martiri in u so campu santu di a via Ardeatina.

Fece tumbà à Clemens, è à Domitilla a mandò in Pandateria, un isulottu di u mare Tirenu, di punta à Gaeta, chjamatu oghje Ventotene. Issu isulottu avia digià servutu d'esiliu à l'imperatrici Ghjulia, Agrippina è Uttavia.

Domitilla serebbi morta martira in Pandateria, l'annu 95. L'annu dopu, l'imperatore Domizianu era assassinatu.

Etimolugia: da u lat. "domitor" (dumatore, triunfatore).

Nomi: Domi, Domitia, Domitian, Domitiane, Domitie, Domitien, Domitienne, Domitilla, Domitille, Domitius, Domizia, Domiziano, Domizio, Domiznana, Tilla, Tille.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
9 di maghju

U **9 di maghju** hè u 129èsimu ghjornu (u 130èsimu ghjornu s'è l'annata hè bisesta) di u calendàriu gregorianu.

## Evenimenti

## Nàscite
* 1934: Jurij Gagarin, aviatore è cosmonautu rùssiu-sovièticu
## Morte

## Celebrazione
### Feste
### I Santi
Santu **Isaia**

Isaia, serebbi natu, da più à menu, 770 anni nanzu à Cristu. Hè unu di i più celebri scrittori di a Bibbia. Serebbi mortu sigatu in dui cù una sega à legne.

I Latini l'anu sempre unuratu u 6 lugliu, ma i Grechi, i Russii è u novu calindariu di a Chjesa di Francia anu messu a so festa u 9 maghju.

In occasione di issa festa, ramintemu a beata memoria di Patre Isaia Grimaldi di u Campulori.

Patre Isaia hè natu à u Muchjetu d'agostu 1691, figliolu di Lurenzu Grimaldi è di Maria Franceschi. L'anu battizatu in a cattedrale di Cervioni è l'anu chjamatu Ghjuvan Dumenicu.

S'hè fattu frate di San Francescu, in i Minori di l'Osservanza, cù u nome d'Isaia. E' po hè partutu in Terraferma. Hà studiatu a filosufia in Roma è a teolugia in Firenze è in Lucca. E' ghjè diventatu prufessore.

In u 1728, rivene in Corsica è ghjè elettu Pruvinciale di l'Ordine. I trè anni di u so pruvincialatu ùn sò micca stati scuccagnati per via chì ghjè tandu chì i Corsi si sò rivultati contru à a Republica di Genuva. Isaia si hè inframessu è, duie volte, hà ottenutu una tregua. Ma a rivolta durò quaranta anni.

Quandu San Teofilu, di Corti, hè venutu in Corsica per creà ciò ch'elli chjamavanu un Ritiru, unu di issi cunventi chì avianu una regula severa è duve i frati campavanu in a sulitutine, Isaia Grimaldi l'hà prupostu u cunventu di Cervioni. Ma u Patre Ghjuvanni Angelicu, un Campulurincu, si hè oppostu, è San Teofilu hà fattu u ritiru in Zuani.

Dopu à u so pruvincialatu, Isaia parte per Roma, face da teologu à i cardinali Acquaviva è Calcagnini è predicheghja a Quaresima in parechje cità taliane. E so prediche eranu talmente belle chì u so nipote, ancu ellu un frate di san Francescu, l'hà fatte stampà dopu à a morte di Isaia.

A' l'età di 56 anni, Isaia hè malatu di pettu. Si ne volta in Corsica è gira i paesi predichendu. More ottu anni dopu, u 21 marzu 1755, in Tagliu di Tavagna, in a casa di Nucenziu Mari, una sera di timpurale. Dicenu chì, quand'ellu spirava, da l'Isulacciu anu vistu, sopra à a terrazza di a casa di i Mari, unepoche di fiaccule disposte secondu u triangulu misticu di a Santissima Trinità. L'anu interratu à u cunventu di Peru.

Anu contu chì, trenta ore dopu à a so morte, un medicu hà apertu una vena è, per dodeci ore, senza stancià, ne hè surtitu un sangue rossu, chjaru, chì ùn caghjava è chì hà guaritu parechji malati.

Indì i Mari, ancu oghje vi facenu vede a camera di u santu è dui di l'oggetti ch'ellu hà lasciatu: un quadru in legnu cù l'ostia incisa, è un pezzu di quadru in ghjessu cù a Madonna di i Sette Dulori. Avia lasciatu dinù una croce di Lorena in ferru, ma hè smarita.

Etimolugia: da l'Ebreu "Yesha'yah" (Iavhè hè salvezza).

Nomi: Esaias, Isaia, Isaias, Isaïe, Jesaia.https://adecec.net/adecec/santi/05-maghju.php

## In Córsica

## Ligami

* [ L'almanaccu 2006 di l'[Adecec]]
10 di maghju

U **10 di maghju** hè u 130esimu ghjornu (u 131esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Sulennia**

Sulennia era una pasturella chì campava à u seculu IX accantu à u capilocu di a tribù di i Bitturigi, l'attuale cità di Bourges, dipartimentu di u Cher.

Era fattia, graziosa, è bella cum'è un fiore. Giovani chì si ne eranu innamurati ci ne era tanti è più, ma ella avia decisu di cunservà a so virginità.

Un ghjornu ch'ella curava e so pecure è pregava, passò un cavalieru. Era un conte chì, maravigliatu da tanta bellezza, volse spusalla. Sulennia disse ch'ella avia fattu u votu di stassine filia, o piuttostu ch'ella avia digià un sposu, quassù, in Celu.

U conte andò à truvà i genitori è li fece valè l'onori è i vantaggi di un tal matrimoniiu par elli è pè a figliola. Ma Sulennia ùn volse sente nunda. Allora, u conte decise di rapilla. Un ghjornu ch'ella curava e so pecure, sola, a inguantò, a messe nantu à u so cavallu, è partì à galoppu serratu.

Sulennia era forte è si sbattia. Passendu nantu à un punticellu, casconu tramindui in fiume. Dicenu chì u cavallu fighjava u patrone ridichjulendu è chì, da nantu à l'arburi, l'ocelli scaccanavanu.

Vergugnosu è rabbiosu, u conte cacciò a sciabula è tagliò u capu à a giuvanotta. Era u 10 maghju di l'annu 880.

Etimolugia: da u lat. "solemnis" (sulenne).

Nomi: Solange, Solemnia, Solemnio, Solène, Solenne, Soline, Soulein, Soulène, Souline, Sulennia, Sulenniu.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
11 di maghju

L' **11 di maghju** hè u 131esimu ghjornu (u 132esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Image:Dali 6.jpg|Salvador Dalí (11 di maghju 1904-23 di ghjennaghju 1989), 1972

- 1978: Laetitia Casta, supermodella, attrice è regista francese d'urighjine corsa.

## Morte
- 1981: Bob Marley (Robert Nesta Marley), musicante reggae giamaicanu

## Celebrazione
### Feste
### I Santi
Santa **Stella**. Santu **Gangulfu**.

Stella campava à u seculu terzu. Era a figliola di u rè paganu di i Santonichi chì stavanu duv'ella hè oghje a cità di Saintes, in u dipartimentu di a Charente-Maritime.

Hè stata cunvertita da u vescu Eutropiu è si ne hè andata à stà cun ellu. Da ordine di u rè, l'anu imprigiunati, marturiati è tombi.

Stella hè a santa patrona di u Felibrisimu, vene à dì di i litteratori di lingua d'Occa. Hè Federiccu Mistral chì l'hà scelta cum'è patrona per via chì a so festa si celebrava di maghju. U Felibrisimu era statu fundatu u 21 maghju 1854 è tutti l'anni di maghju i pueti si adunianu. In l'onore di santa Stella, i felibri anu pigliatu cum'è simbulu una stella à sette raggi.

Etimolugia: u nome Stella era datu in imitazione di u qualificativu "stella maris" datu à a Vergine Maria.

Nomi: Essie, Estela, Estella,Estelle, Estelon, Estrella, Estrellita, Stella, Stelle, Stellin.

Gangulfu hè u santu patrone di i mariti traditi.

Facia parte di l'armata di Pépin-le-Bref. Contanu chì, mentre ch'ellu era à battesi, a moglia avia altre passioni è, quand'ellu vultò, u fece assassinà da u so amante, allora ch'ellu era in traccia di dorme. U fattu si passò di maghju di l'annu 760, in u so castellu accantu à Aballu, l'attuale cità di Avallon, in u dipartimentu di l'Yonne.https://adecec.net/adecec/santi/05-maghju.php

## In Corsica

## Ligami
* L'almanaccu 2006 di l'Adecec
13 di maghju

U **13 di maghju** hè u 133esimu ghjornu (u 134esimu ghjornu s'è l'annata hè bisesta) di u calendariu gregorianu.

## Evenimenti

* 1846: Li Stati Uniti d'America dichjàrani guerra à lu Mèssicu.

## Nascite

## Morte

## Celebrazione
### Feste
### I Santi
Santa **Orlanda**. Santu **Servaziu**.

**Orlanda** serebbi morta in Villers-Poterie à u seculu IX. Dicenu ch'ella era a figliola di Desideriu, rè di i Lombardi, chì, da chjuca, pregava à Santa Orsula è l'ondecimila vergine, è vulia fassi sora. U babbu a volse dà cum'è moglia à u rè di a Scozia. Quandu i signori scuzzesi a purtavanu à u futuru sposu, scappò per andassine in Colonia à u munasteru di Santa Orsula. Per istrada si ammalò è morse à Villers-Poterie, in casa di un paisanu chì l'avia accolta.

Ciò chì ghjè certu, hè chì, in u 1103, u vescu di Liegi fece fà, in issu locu, una chjesa dedicata à Santa Orlanda. E' oghje, a preganu sempre.

Etimolugia, casate, nomi: Cf u 15 sittembre.

Paesi è cità: Belgica.

**Servaziu** hè mortu in Mastric, capilocu di u Limburgu olandese, in l'annu 384. Ci sò chì pretendenu ch'ellu era natu in l'Armenia, figliolu di Ghjudei parenti di Maria Vergine, chì si eranu spatriati.

Servaziu hè statu, un mezu seculu, vescu di a cità belgica di Tongheren.

A' quelli tempi, Santu Attanasiu di Alessandria d'Egittu cumbattia l'Ariani chì negavanu a Santissima Trinità. Ellu ne fece altru è tantu in i so lochi è participò à i Cuncilii di Cologna (346) di Sardiche (l'annu dopu) è di Rimini (359). Servasiu avia cunnusciutu à Attanasiu quand'ellu fù esiliatu in Trevi chì, da Tongheren à Trevi, ùn ci hè chè una sessantina di chilometri. Da più à menu, i dui omi avianu listessa età.

Servaziu si hè trovu mischjatu à e lotte trà Magnenziu chì si era dichjaratu imperatore d'Occidente, è Custanziu, imperatore d'Oriente, nanzu chì Magnenziu si tombi, in l'annu 353, è chì Custanziu ebbi u cumandu di tuttu l'Imperu.

Quandu, versu l'annu 380, i Uni si avvicinavanu da Tongheren, Servaziu si rifugiò in Mastric cù i so Cristiani è i so libri, è morse pocu dopu in issa cità.https://adecec.net/adecec/santi/05-maghju.php

## In Corsica

## Ligami
* [L'almanaccu 2006 di l'[Adecec]]
* Liggì l'arthìcuru innantu a la ''Sassaripedia'' - Leghje st'artìculu nant'à a Wikipedia in sassarese
14 di maghju

U **14 di maghju** hè u 134esimu ghjornu (u 135esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1984: Mark Zuckerberg, informaticu è imprenditore americanu.

## Morte

## Celebrazione
### Feste
### I Santi
Santu **Mattiasu**. U Beatu **Egidiu**.

**Mattiasu** facia parte di i 72 discepuli chì seguitavanu à Ghjesù. Dopu à l'Ascenzione, fù sustituitu à Ghjuda. U fattu hè contu in l'Atti dil'Apostuli:

Ci era dui candidati è, da più à menu, centuvinti prisenti: l'ondeci apostuli, i cucini di Ghjesù, Maria Vergine cù d'altre donne, è tutti i discepuli.

Nanzu di vutà, Petru disse: "Amichi cari, sapite ciò chì ghjè accadutu cù Ghjuda. Hà vendutu à Ghjesù è, cù i soldi, si hà compru una terra. E' po, si hè impiccatu. Oghje ci tocca à sustituillu. Sceglieremu unu di quelli chì ghjeranu cù noi quandu Ghjesù era sempre vivu, di manera chì, cù noi, possi testimunià ch'ellu hè risuscitatatu".

I candidati éranu: Iosef Barsaba è Mattiasu. I messenu à l'imbusche. E a sorte fece chì Mattiasu fù u dodecesimu apostulu. Dopu à l'elezzione partì per sparghje u Vangellu, ma ùn si sà nè duv'ellu andò, nè duv'ellu hè mortu.

Etimolugia, casate, nomi: Cf Matteu (21 sittembre).

**Egidiu** era un giovanu abbate portughese di l'abbazia di Coimbra. Si era messu à studià l'alchimia per cunnosce i secreti di a natura è ghjera tantu passiunatu chì si scurdava di pregà è di assiste à l'uffizii. Un ghjornu partì per Parigi, persuasu chì quallà ne sapianu di più.

Per istrada, scuntrò u diavule chì li disse: "Femu un pattu. Feraghju di manera chè tù abbie tutte e cunnuscenze chè tù brami s'è tù segni istu scrittu". E' Egidiu signò.

U diavule si n'andete purtendusi u scrittu chì dicia: "Rinunziu à esse u figliolu di Diu per esse quellu di Satanassu chì, ellu, prumette di prucurami a sapienza".

In Parigi, Egidiu ùn amparò nunda, chì u diavule ùn tense a so prumessa. Allora diventò un bambuscione è un libertinu, è po si lasciò andà à l'addisperu. Avia decisu di tumbassi quandu, una note, intese una voce chì dicia "A' chì prega à Maria Vergine serà salvu". Pregò, fù salvu, è decise di vultà in u so paese.

Per istrada, scuntrò un frate di San Dumenicu chì u scunghjurò è u fece entre in a so cungregazione. Sette anni dopu, in u so cunventu truvava quellu scrittu. A Madonna l'avia pigliatu à u diavule è u li mandava.

Egidiu invechjò senza cunnosce i secreti di a natura, ma felice di avè ritrovu a fede. Morse in u 1265. In u 1748, a Sacra Cungregazione di i Riti u mettia nantu à l'altari.

Cf u 1u sittembre.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
8 di maghju

L' **8 di maghju** hè u 128esimu ghjornu (u 129esimu ghjornu s'è l'annata hè bisesta) di u calendariu gregorianu.

## Evenimenti
* 1945: Fine di a Seconda Guerra Mundiale cun a Germania

## Nascite
- 1899 - Friedrich Hayek, filosofu è ecunumistu britannicu.

## Morte

## Celebrazione
### Feste
### I Santi
Santu **Petru di Tarentasia**. Santa **Vannina (Ghjuvannina)**. Santa **Jeanne d'Arc**

**Petru** era natu accantu à Vienna (in l'attuale dipartimentu di l'Isère) versu l'annu 1102. A' 36 anni, era fattu vescu di a Tarentasia, issa regione di a Savoia in l'altu fiuminale di l'Isère. Era cunsideratu cum'è un paceru famosu, è l'anu chjamatu per fà stancià a guerra trà a Francia è l'Inghilterra.

Quandu Luigi Settimu di Francia vultò da a seconda Cruciata, amparò chì a moglia, Alienora, l'avia ingannatu. In l'annu 1152, ottense, da u papa, di ripudialla. Quella si rimaritò cù Arrigu Secondu d'Inghilterra. A disgrazia pè u rè di Francia fù chì Alienora, chì ghjera duchessa d'Aquitania, dete a so dota à u secondu maritu chì ghjera digià duca d'Ansgiù è di Normandia, è diventava cusì patrone di a medità di a Francia. I dui rè si fecenu a guerra.

Issa guerra durava da quindeci anni quandu u papa dumandò à Petru di Tarentasia d'inframettesi.

Era in u 1170. Petru fece vene i dui rè in Calvi Monti (l'attuale Chaumont-en-Vexin, in u dipartuiimentu di l'Oise), ma l'accordu ùn si fece. Ne mancu si fece trè anni dopu quand'ellu i cunvucò in Gisorti (l'attuale Gisors, dipartimentu di l'Eure).

Dopu à issu fiascu, Petru partì per l'abbazia Bone Valli (l'attuale Bonnevaux, in u dipartimentu di u Doubs), duve, à l'età di 20 anni si era fattu frate è ch'ellu vulia rivede nanzu di more. Ci ghjunse, ma in puntu di morte, chì si era venutu menu appena nanzu è l'avianu trovu spirante accantu à una surgente. Era u 14 sittembre 1174. Avia 72 anni.

In quantu à u disaccordu trà dui rè, ci hè vulsutu trè seculi di guerre è Jeanne d'Arc per regulallu.

Santa **Jeanne d'Arc**, beatificata in u 1909, canunizata in u 1920, hè diventata a santa patrona di a Francia.

Era nata in Domrémy, l'anzianu San Remigiu, in e Vosges, in u 1412. L'8 maghju 1429 - avia 17 anni - hà aiutatu à scaccià l'Inglesi chì accampavanu à Orléans. E' ghjè cusì ch'ella era festighjata l'8 maghju à Orléans, ma a festa religiosa era u 30 maghju, anniversariu di quand'ella hè stata brusgiata viva in Rouen, in u 1431. Un tribunale, cù u vescu di Beauvais cum'è presidente, l'avia dichjarata eretica è sdreia. Hè stata riabilitata 25 anni dopu, u 7 lugliu 1456.

Oghje, a seconda dumenica di maghju, u calindariu face currisponde a festa civile è a festa religiosa.

Etimolugia, casate è nomi: Cf u 27 dicembre.

Paesi è cità: Francia.

Prutezzione: armata francese.

Litteratura: Cf u libru di u duttore Angeli (di Sant'Andria di u Cotone): "Une Grande Française: Jehanne d'Orléans".https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
15 di maghju

U **15 di maghju** hè u 135esimu ghjornu (u 136esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Eufrasiu**. Santa **Diunisa**.

**Eufrasiu**, dettu Anfrosiu da u storicu Filippini, hè u santu patrone di a dioccesi d'Aiacciu. Dicenu chì l'apostuli Petru è Paulu avianu cunsacratu sette veschi per evangelizà a Spagna. Unu d'elli, Eufrasiu diventò l'apostulu di a piccula cità d'Andujar, in l'Andalusia.

Resta à sapè cumu issu santu hè diventatu u patrone di a dioccesi d'Aiacciu, vene à dì, oghje, u santu patrone di tutta a Corsica, nanzu à Ghjulia è à Divota.

Mgre di a Foata suppunia chì, andendu in Spagna, Eufrasiu era sbarcatu in l'isula in un locu duve, assai più tardi, nascia a cità d'Aiacciu è ch'ellu avia evangelizatu u lucale.

Filippini dava à Santu Anfrosiu cum'è un anticu titulu di a cattedrale d'Aiacciu, allora chì nisuna altra chjesa di Corsica era dedicata à issu santu. Tandu u festighjavanu u Primu dicembre. A Corsica era spartuta in cinque dioccesi chì sò state supprese cù a Rivuluzione francese di u 1789 per ùn fanne chè una cù, appena più tardi, a sede in Aiacciu. A dioccesi unica hè stata addimessa u 20 nuvembre 1801 da a Chjesa di Roma chì, u 9 aprile 1902, li dava à Santu Eufrasiu cum'è u solu patrone. Santa Ghjulia hè diventata patrona principale u 5 agostu 1809, è Santa Divota u 14 marzu 1820.

A celebrazione di u 15 maghju currisponde à quella di santu Eufrasiu, vescu di a cità alvergnese di Clermont, mortu in l'annu 515.

U 15 maghju di l'annu 250 - o 251 - in a cità di Lapsacchi, in l'Asia minore, trè Cristiani passavanu in tribunale. Dui, Paulu è Andria, eranu cundannati à morte, l'altru, Nicumaccu, rinnegò a so fede è fù assoltu.

Quand'ellu surtì da u tribunale, cascò seccu in carrughju. Allora si intese una voce chì dicia: "Oh! lu disgraziatu! chì, per stà qualchì stonda in più nantu à ista terra, hà persu a vita eterna in l'altru mondu!".

Chì parlava, era **Diunisa**, una zitella di 16 anni. Cusì, anu sappiutu ch'ella era Cristiana. L'anu arrestata è purtata davanti à u ghjudice. "Eiu ùn aghju paura di tè - li disse Diunisa - chì aghju un amicu più putente chè tè, è chì mi aiauterà à soffre".

In issu mentre, fora, Paulu è Andria eranu tombi à petrate. Sentendu e stride, Diunisa surtì dicendu: "Vogliu soffre cum'è voi, per esse, cum'è voi, felice in Paradisu".

Allora, u ghjudice a fece marturià è scapà.

Etimolugia, casate è nomi: Cf u 9 uttobre.https://adecec.net/adecec/santi/05-maghju.php

## In Corsica
* 1768: a pace di Versailles

## Referenze
* Storia di a Corsica 

## Ligami

* [ L'almanaccu 2006 di l'[Adecec]]
16 di maghju

U **16 di maghju** hè u 136esimu ghjornu (u 137esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Unuratu**

A' u seculu sestu, Unuratu era u vescu d'Ambianu, l'attuale cità d'Amiens, in u dipartiumentu di a Somme.

Hè diventatu assai pupulare à parte da l'annu 1060 quandu, per via di a seccina, l'Ambianesi purtonu e so reliquie in prucessiò. A prucessione ùn era ancu finita chì si hè messu à piove.

In u 1204, un Piccardu è a moglia, emigrati in Parigi, li fecenu fà una bellissima chjesa d'architettura gottica. Da tandu, i Parigini sò restati fidi à issu santu. Anu datu u so nome à un carrughju è à u borgu, u "Faubourg Saint-Honoré". Ci hè dinù a chjesa "Saint-Honoré-d'Eylau" chì ramenta a battaglia di u 1807, battaglia chì Napulione è l'imperatore russiu si vantonu, ugnunu d'avella vinta.

Etimolugia: da u lat. "honoratus" (ludatu, unuratu).

Casate: Onorati.

Nomi: Honor, Honorat, Honoratus, Honoré, Honorine, Honorius, Onorata, Onorato, Onorio, Ratus, Unuratu, Unurina.

Prutezzione: Unuratu hè u santu patrone di i panatteri è di i pastizzeri per via chì a cunfraterna di i panatteri parigini si adunia in a chjesa di Santu Unuratu. D'altri dicenu: per via chì un ghjornu u vescu d'Amiens dicia a so messa quand'ellu hà vistu u Signore in persona vene à cunsacrà u pane.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]
17 di maghju

U **17 di maghju** hè u 137esimu ghjornu (u 138esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Image:Jean Gabin 1955.jpg|Jean Gabin (17 di maghju 1904-15 nuvembri 1976), 1955

- 1961 - Enya (Eithne Ni Bhraonain), cantautrice irlandese.

## Morte
* 2018: Pascal Marchetti, linguistu è autore corsu

## Celebrazione
### Feste
### I Santi
Santu **Pasquale**.

Pasquale era un Aragunese natu u 16 maghju 1540 in Torre Hermosa.

Figliolu di un picculu cultivatore, avia fattu u pastore sinu à l'età di 24 anni. E' po si era fattu frate laicu in i Franciscani. Un' sapia nè leghje nè scrive, ma era assennatu è di bon cunsigliu. Facia qualunque travagliu: scucinava, questuava, o facia u purtinaiu, sempre alegru, sempre cuntentu.

In u 1570, u so Pruvinciale u mandò in Parigi à purtà lettere à u Minitru generale di l'Ordine. Vultendu per Orléans, i Puritani u piglionu à petrate è rientò cù a spalla manca tronca. Quand'ellu cuntava l'affare, dicia: "Sò bè, issa ghjente di Orléans. Hè per fà piacè à u Signore ch'elli mi anu minatu ma, quantunque, anu u tortu di fà, di e so chjese cusì belle, stalle per metteci i so cavalli è e so vacche".

Pasquale hè unu di i santi chì anu fattu assai miraculi. Dui anni dopu à a so morte, quandu a Sacra Cungregazione di i Riti u volse beatificà li ne attribuianu digià più di 400.

. guaria malati tanti è più;

. permettia à i murenti di campà torna qualchì ghjornu per mettesi in regula cù u Paradisu;

. in tempu di siccina, facia piove nantu à e terre di i poveri è micca nantu à quelle di i ricchi;

. contanu ancu ch'ellu hà risuscitatu u cavallu di un poveru zingaru chì ùn avia chè issu animale per campà.

Santu Pasquale hè mortu in Villa Reale, vicinu à Valenzia, u 17 maghju 1592.

Etimolugia: da l'Ebraicu "pesakh" (passeghju). U nome aspessu era datu à i zitelli chì nascianu à l'epica di Pasqua.

Casate: Pascoletti, Pascolini, Pascucci, Pasqua, Pasqualacci, Pasqualaggi, Pasquali, Pasqualini, Pasqui, Pasquinelli, Pasquini.

Nomi, Pascal, Pascale, Pascalin, Pascaline, Pascalis, Pascasia, Pascasio, Paschal, Paschalis, Paschase, Paschasie, Paschasius, Pascoal, Pascoe, Pascual, Pascuala, Pasqua, Pasquale, Pasqualetta, Pasqualettu, Pasqualina, Pasqualino, Pasqualinu, Pasquot.https://adecec.net/adecec/santi/05-maghju.php

## In Corsica

## Ligami
* L'almanaccu 2006 di l'Adecec
18 di maghju

U **18 di maghju** hè u 138esimu ghjornu (u 139esimu ghjornu s'è l'annata hè bisesta) di u calendariu gregorianu.

## Evenimenti
### Sportu
* 2022: Eintracht Francuforte guadagna a Cuppa UEFA.

## Nascite
* 1872: u filosofu Bertrand Russell
* 1920: Karol Wojtyla: u papa  Ghjuvan Paulu II

## Morte
* 1995: l'attrice Elizabeth Montgomery

## Celebrazione
### Feste
### I Santi
Santa **Curallina**. San **Ghjuvanni 1u**. Santu **Ericcu**.

A' dilla franca, ùn si sà mancu sì una santa **Curallina** esistia. I nomi Cora è Corallina serebbinu dati in l'onore di San Dioscoru, un Lettore di a Chjesa, marturiatu u 18 maghju di l'annu 303, in Alessandria d'Egittu.

Etimolugia: da u gr. "korè" (giuvanotta). Era u qualificativu di Proserpina, dia di a terra prufonda, figliola di Giove è di Cerere, patrona di l'Infernu è di l'agricultura.

Nomi: Cora, Coralie, Corien, Corina, Corine, Corinne, Correne, Curallina, Curina.

Litteratura: Mme de Staël: "Corinne" (1807), James Fenimore: "Le dernier des Mohicans" (1826).

U 18 maghju, si festighjeghja dinù à San **Ghjuvanni 1u**, papa è martire, mortu in l'annu 526, è à Santu Ericcu, rè di una partita di a Svezia in u 1150 è di tutta a Svezia in u 1157.

À Santu **Ericcu**, u chjamavanu u Legislatore per via ch'ellu hà fattu leggi chì favurizavanu i Cristiani è d'altre chì amegliuravanu a sorte di e donne maritate, vere schjave sinu à tandu. Hè statu tombu da un principe danese chì pretendia à u tronu di a Svezia.

Ericcu ùn hè mai statu canunizatu ma, sinu à a Riforma, i Svedesi u cunsideravanu cum'è u santu patrone di a patria è andavanu à battesi sottu à a bandera di Santu Ericcu cum'è i Francesi di l'epica si battianu sottu à quella di San Diunisu.

Etimolugia: forse da u germanicu "aina" (unu, unicu) è "rik" (suvranu, putente).

Nomi: Air, Eirik, Eri, Eric, Erica, Ericca, Ericcu, Erich, Erico, Erik, Erika, Eriks, Erke, Erker, Erkina, Eryck, Jerk, Ric, Ricky, Rika.

Paesi è cità: Svezia.https://adecec.net/adecec/santi/05-maghju.php

Litteratura: Dean Farrar: "Eric or Little by Little".

## In Corsica

## Ligami

* [ L'almanaccu 2006 di l'[Adecec]]
20 di maghju

U **20 di maghju** hè u 140esimu ghjornu (u 141esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1915: u puliticante israelianu Moshe Dayan. 

## Morte
* 1277: u papa Ghjuvanni XXI.
 
## Celebrazione
### Feste
### I Santi
U Venerabile **Albini**. Santu Bernardinu di Siena.

**Carlu Dumenicu Albini** hè natu u 26 nuvembre 1790, in Menton, chì tandu dipendia da a principalità di Monacu.

A' 24 anni, hè fattu prete è entre in a Cungregazione di l'Oblati di Maria Immaculata, creata nove anni nanzu da Mgre Mazenod pè u serviziu di e Missioni è a direzzione di i seminarii.

In u 1835, sbarca in Corsica. Hà 45 anni. Fonda u Grande Seminariu cù u Patre Guibert, u futuru arcivescu di Parigi è cardinale.

L'annu dopu si stabilisce à u cunventu di Vicu duv'ellu more u 20 maghju 1839.

Una dumanda in beatificazione hè stata fatta in u 1894 è accettata in u 1915. U "decretum validitatis" hè statu pigliatu in u 1965. Forse chì, un ghjornu, u Patre Albini serà beatificatu è canunizatu.

**Bernardinu** hè natu, in Massa Marittima, l'8 sittembre 1830 è hà studiatu e Sante Scritture in Siena. A' 22 anni, hè entratu indì i frati Franciscani di l'Osservanza. A' 24 anni, per via di a so cultura è di a so eloquenza, li anu datu per missione di predicà, è cusì fece tutta a son vita.

In Toscana, ùn predicava micca in latinu, cum'ella usava tandu, ma in a lingua di u populu, issa parlata toscana messa à a moda un seculu nanzu da Dante Alighieri è chì diventerà a lingua di tutta l'Italia.

In e so prediche, Bernardinu avia per tema maggiore: "A salvezza vene da u nome di Ghjesù" è, dapertuttu, facia scrive e trè lettere I.H.S. chì volenu dì: Ghjesù, Omu è Salvadore.

San Bernardinu di Siena hè mortu frustu da e fatighe à 64 anni, in Aquila, u 20 maghju 1444, a vigilia di l'Ascensione.

Etimolugia casate è nomi: V. Bernardu (20 agostu).

Paesi è cità: Siena, Carpi. In Corsica: Matra, U Favalellu di Boziu, Pedipartinu.

Prutezzione: Bernardinu hè u santu patrone di i ghjurnalisti è publicitarii.https://adecec.net/adecec/santi/05-maghju.php

## In Corsica

## Ligami

* [ L'almanaccu 2006 di l'[Adecec]]